ક્રિકેટ જ નહીં પણ ફૂટબોલનો હમણાં જે ફીફા વર્લ્ડકપ થયો એમાં દરેક ચાલુ મેચમાં આવા ફટાકડાં ફૂટતાં હોય. ખેલાડી ખેલાડી વચ્ચે, રેફરી અને ખેલાડી વચ્ચે, કોચ અને ખેલાડી વચ્ચે ફૂટબોલની જગ્યાએ હરીફ ટીમના ખેલાડીને લાતો મારવાની, બચકાં ભરવાનાં, કોણીઓ મારવાની, પોતાની ભાષામાં મધુર વચનોની આપ-લે કરવાની. આ બધા ફટાકડાં જોવા આખી દુનિયા ગાંડી થાય છે. રમતગમતમાં આવા ફટાકડાં ઓસ્ટ્રેલિયાથી આયાત થાય છે. ઓસ્ટ્રેલિયાના ક્રિકેટ ખેલાડીઓ પાસે આની ખૂબ વેરાયટી મળી આવે.